cyanic-selkie/wikianc huggingface dataset:
লুবাবা বিনতে আল হারিস
লুবাবা বিনতে আল হারিস (মৃত্যু ৬৫০ খ্রি) যিনি উম্মে ফাদল নামে অধিক পরিচিত ছিলেন। ইনি মুহাম্মাদ এর একাধিক সম্পর্কে আত্মীয়া ছিলেন। তার দুই বোন [[মায়মুনা বিনতে আল-হারিস ◌ؓ”
নাম ও বংশ পরিচয়
উম্মে ফাদল লুবাবা আল কুবরা বা উম্মে ফাদল বিনতে আল হারিস নামেও পরিচিত এই সাহাবা আরবের রীতি অনুযায়ী তার বড় ছেলে ফাদল ইবনে আব্বাসে র নামে উপনাম ধারণ করে উম্মে ফাদল নামে পরিচিতি লাভ করেন। তার পিতার নাম আল হারিস ইবনে হুযন আল হিলালী এবং মাতার নাম হিন্দ বিনতে আওফ আল কিনানিয়া।
তার অনেক ভাই বোন সবাই ইতিহাসে বিখ্যাত রয়েছে। যেমনঃ বোন সালমা বিনতে উমাইস ছিলেন হামযা ইবনে আব্দুল মুত্তালিব স্ত্রী, এবং আরেক বোন আসমা বিনতে উমাইস ছিলেন হযরত জাফর ইবন আবি তালিবে র স্ত্রী। আরো দুই বোন মুহাম্মাদ এর স্ত্রী।
তার বৈমাত্রেয় বোনসমূহঃ
''তার বৈপাত্রেয় ভাই-বোনঃ ''
সন্তানাদি
উম্মে ফাদল মুহাম্মাদ এর চাচা আব্বাস ইবনে আবদুল মুত্তালিব এর স্ত্রী ছিলেন। আব্বাস ও লুবাবা ছেলে-মেয়ে :
"ইমাম জাহাবী বলেছেন : উম্মে ফাদল বিনতে আল হারিস আব্বাসের ছয়জন মহান পুত্রের জননী’।"
ইসলাম গ্রহণ ও হিজরত
উম্মে ফাদল ইসলামের প্রাথমিক দাওয়াতেই মুসলমান হন। তিনি মক্কার প্রথম মহিলা যিনি হযরত খাদিজা র পরে ইসলাম গ্রহণ করেন। তবে আল ইসাবা গ্রন্থে একথাও বলা হয়েছে, তিনি হিজরাতের পূর্বে মুসলমান হন। ইমাম জাহাবীও তাকে প্রথম পর্বের মুসলমান বলেছেন।
মক্কার ইসলামের সূচনা লগ্নেই মুসলমান হলেও স্বামী আব্বাস ইবনে আব্দুল মুত্তালিবের মদিনায় হিজরতের পূর্ব পর্যন্ত বিভিন্ন প্রতিকূলতার মধ্যেও মক্কায় অবস্থান করেন। আব্বাস অনেক দেরীতে ইসলাম গ্রহণ করেন,সুতরাং তারা একেবারে শেষের দিকে সন্তানাদি সহ মদিনায় হিজরাত করেন।
চারিত্রিক গুণাবলী
লুবাবা একজন উঁচু স্তরের ইবাদত-বন্দেগীকারী এবং দুনিয়ার প্রতি নির্মোহ মহিলা ছিলেন। প্রতি সোম ও বুধবার রোযা রাখা তাঁর অভ্যাস ছিল।
মৃত্যু
তৃতীয় খলীফা উসমানে র খিলাফতকালে ৬৫০ খ্রিষ্টাব্দে তিনি ইনতিকাল করেন। তখন তার স্বামী হযরত আব্বাস ইবনে আব্দুল মুত্তালিব জীবিত ছিলেন। খলিফা উসমান জানাযার নামায পড়ান।
ব্যাং-ছুব-ছোস-'ফেল
ব্যাং-ছুব-ছোস-'ফেল (১৭৫৬-১৮৩৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনসত্তরতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ব্যাং-ছুব-ছোস-'ফেল ১৭৫৬ খ্রিষ্টাব্দে তিব্বতের খাম্স অঞ্চলের লি-থাং নামক স্থানে জন্মগ্রহণ করেন। তার পিতার নাম ছিল ব্ক্রা-শিস এবং মাতার নাম ছিল মা-মো-ম্ত্শো । ১৭৬৯ খ্রিষ্টাব্দে দ্কোন-ম্ছোগ-ছোস-ফেল  নামক এক বৌদ্ধ ভিক্ষু তাকে শিক্ষার্থীর শপথ দান করেন। ১৭৭৬ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে  মহাবিদ্যালয়ে ভর্তি হন এবং ছোস-দ্বাং-র্গ্যা-ম্ত্শো, সাংস-র্গ্যাস-র্গ্যা-ম্ত্শো  প্রভৃতি পণ্ডিতের নিকট শিক্ষালাভ করেন। ১৭৭৯ খ্রিষ্টাব্দে ষষ্ঠ পাঞ্চেন লামা তাকে ভিক্ষুর শপথ প্রদান করেন। এই সময় য়োংস-দ্জিন-য়ে-শেস-র্গ্যাল-ম্ত্শান , ঙ্গাগ-দ্বাং-ব্লো-ব্জাং , ঙ্গাগ-দ্বাং-ত্শুল-খ্রিম্স  প্রভৃতি বিখ্যাত লামারা তার উল্লেখযোগ্য শিক্ষক ছিলেন। ১৭৯২ খ্রিষ্টাব্দে তিনি গ্যুতো তন্ত্র মহাবিদ্যালয়ে ভর্তি হন এবং শার-ছেন-ঙ্গাগ-দ্বাং-ব্ক্রা-শিস , দ্গে-'দুন-ত্শুল-খ্রিম্স , শার-পা-ব্লো-ব্জাং-ব্স্তান-পা , গুং-রু-ব্লো-ব্জাং-দোন-গ্রুব  প্রভৃতি বৌদ্ধ পণ্ডিতের নিকট শিক্ষালাভ করেন। ১৮০৯ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে  মহাবিদ্যালয়ের প্রধান হিসেবে দায়িত্ব লাভ করেন। ১৮১১ খ্রিষ্টাব্দে তিনি নবম দলাই লামার শিক্ষক হিসেবে নিযুক্ত হন। ১৮১৬ খ্রিষ্টাব্দে তিনি দ্গা'-ল্দান বৌদ্ধবিহারের উনসত্তরতম প্রধানের দায়িত্ব লাভ করেন এবং সাত বছর এই পদে থাকেন। এই সময় তিনি দশম দলাই লামার শিক্ষক হিসেবে দায়িত্ব পালন করেন। ১৮২২ খ্রিষ্টাব্দে বিহারের প্রধানের পদ থেকে অবসর গ্রহণের পর তিনি ছু-ব্জাং  বৌদ্ধ আশ্রমে বাকি জীবন অতিবাহিত করেন।
কাচিন
কাচিন বলতে বোঝাতে পারে,
মার্শাল ডাব্লিউ নিরেনবার্গ
right|250px|thumb|Nirenberg and [[Heinrich Matthaei|Matthaei from 1961]] right|250px|thumb|Nirenberg from 1962.
জীবনী
নিরেনবার্গ নিউ ইয়র্ক সিটিতে জন্মগ্রহণ করেন। তিনি ফ্লোরিডা বিশ্ববিদ্যালয় থেকে প্রাণীবিজ্ঞানে ১৯৪৮ সালে বিএসসি এবং ১৯৫২ সালে মাস্টার্স ডিগ্রি অর্জন করেন। তিনি মিশিগান বিশ্ববিদ্যালয় থেকে ১৯৫৭ সালে প্রাণরসায়নে পিএইচডি ডিগ্রি অর্জন করেন।
মোহাম্মদ ইউনূস (কূটনীতিক)
মোহাম্মদ ইউনুস খান (২৬ জুন ১৯১৬-১৭ জুন ২০০৬)ভারতীয় পররাষ্ট্র সেবা সদস্য ছিলেন। তিনি তুরস্ক, ইন্দোনেশিয়া, ইরাক এবং স্পেনে রাষ্ট্রদূত হিসাবে দায়িত্ব পালন করেছিলেন। দিল্লির প্রগতি ময়দানে প্রদর্শনী কমপ্লেক্স প্রতিষ্ঠা এবং নিয়মিত বাণিজ্য মেলা অনুষ্ঠিত করার মাধ্যমে তিনি ভারতের সঙ্গে বিশ্বের অন্যান্য দেশের বাণিজ্যকে উৎসাহিত করেছিলেন। তিনি ভারতের প্রাক্তন বাণিজ্য মেলা কর্তৃপক্ষের (টিএফএআই) প্রধান ছিলেন, এটি এখন ইন্ডিয়া ট্রেড প্রমোশন অর্গানাইজেশন হিসাবে পুনঃনামকরণ করা হয়েছে। ভারত সরকার তাঁকে পদ্মভূষণ সম্মানে ভূষিত করে।
ব্যক্তিগত বিবরণ
ইউনূস ১৯১৬ সালের ২৬শে জুন উত্তর পশ্চিম সীমান্ত প্রদেশের অ্যাবোটাবাদ শহরে জন্মগ্রহণ করেন, তাঁর বাবা ও মা ছিলেন যথাক্রমে হাজী গোলাম সামদানি এবং মুরভরী জান। তাঁর মামা ছিলেন খান আবদুল গাফফার খান এবং তিনি আলিগড়ের মুসলিম বিশ্ববিদ্যালয় স্কুল এবং পেশোয়ারের ইসলামিয়া কলেজে পড়াশোনা করেছেন।
দীর্ঘ অসুস্থতার পর ২০০১ সালের ১৭ই জুন ৮৪ বছর বয়সে তিনি নতুন দিল্লির এইমাসে এ মারা যান, পরিবার ও বন্ধুদের ঘিরে।
স্বাধীনতা আন্দোলন
ইউনুস খান আবদুল গফর খানের অনুসারী ছিলেন, যার সাথে তিনি ১৯৩৬ থেকে ১৯৪৭ সালের আগস্ট পর্যন্ত খুদাই খিদমতগার হিসাবে কাজ করেছিলেন। ১৯৪১ সালে ভারত ছাড়ো আন্দোলনের সময় ইস্কান্দর মির্জা তাঁকে কারারুদ্ধ করেন। অ্যাবোটাবাদ কারাগারে তিনি যক্ষ্মায় আক্রান্ত হন এবং পরবর্তীকালে ১৯৪৪ সালে মুক্তি পান, কারণ সরকার মনে করেছিল যে তিনি বেঁচে যাবেন না। সুস্থ হয়ে ওঠার পর ১৯৪৬ সালে তিনি আবার কাশ্মীরে কারারুদ্ধ হন।
কর্মজীবন
১৯৭৪ সালে বাণিজ্য মন্ত্রণালয়ের সচিব হিসেবে অবসর গ্রহণ করেন ইউনূস।
তিনি ১৯৭৫ সালে তৎকালীন প্রধানমন্ত্রী ইন্দিরা গান্ধীর বিশেষ দূত হিসেবে নিযুক্ত হন। তিনি এই পদে দিল্লিতে প্রগতি ময়দান প্রতিষ্ঠা করেন এবং ভারতীয় পণ্য ও সংস্থাগুলির প্রচারের জন্য বিশ্বজুড়ে নিয়মিত বাণিজ্য প্রদর্শনীতে যান।
তিনি ১৯৮৯ সালের জুন মাসে রাজ্যসভায় মনোনীত হন।
জরুরি অবস্থা
১৯৭৫ -১৯৭৭ সালের জরুরি অবস্থার সময় ইউনূস ইন্দিরা গান্ধীর অন্যতম বিশ্বস্ত উপদেষ্টা হিসেবে ছিলেন।
আদিল শাহরিয়ার
ইউনূসের পুত্র আদিল শাহরিয়ার রাজীব গান্ধী এবং তাঁর ভাই সঞ্জয় গান্ধীর শৈশবের বন্ধু ছিলেন। অভিযোগ করা হয় যে ,সেই সময় ভারতের হেফাজত থেকে ওয়ারেন অ্যান্ডারসনকে মুক্তি দেওয়ার বিনিময়ে ভোপাল বিপর্যয়ের পর মার্কিন কারাগার থেকে রোনাল্ড রিগ্যানের কাছ থেকে রাষ্ট্রপতির ক্ষমার মাধ্যমে রাজীব গান্ধী তাঁর মুক্তি নিশ্চিত করেছিলেন। মাদক পাচারের জালিয়াতি এবং আগ্নেয়াস্ত্র লঙ্ঘনের জন্য আদিল শাহরিয়ার ৩৫ বছরের ফেডারেল জেল খাটছিলেন।
ভি পি সিং-এর শাসনামলে ফেয়ারফ্যাক্স অ্যাফেয়ারে তাঁর নাম জড়িত ছিল বলে অভিযোগ করা হয়েছিল, একটি মার্কিন তদন্ত সংস্থাকে ঘুষ দেওয়ার অভিযোগ ছিল, যাতে আইআরএস-এর দুর্নীতি সংক্রান্ত তদন্তে রাজীব গান্ধীর নাম বাদ দেওয়া হয়। আদিল শাহরিয়ার এরপর শান্ত জীবনযাপন করেন এবং ১৯৯০ সালে মারা যান।
সাহিত্যকর্ম
জওহরলাল নেহরুর ভূমিকা এবং খান আবদুল গফর খানের ভূমিকা সহ ইউনূসের লেখা প্রথম বইটির শিরোনাম ছিল ফ্রন্টিয়ার স্পিকারস। ১৯৪২ সালে ব্রিটিশ সরকার এটি নিষিদ্ধ করে। তিনি এরপর উর্দুতে 'কৈদি কে খত' লিখেছিলেন, যা পরে ইংরেজি ও হিন্দিতে অনুবাদ করা হয় এবং সর্বশেষ ১৯৭৯ সালের নভেম্বরে তাঁর স্মৃতিকথা 'পার্সন্স প্যাশনস অ্যান্ড পলিটিক্স' প্রকাশিত হয়।
কমলা নদী
কমলা নদী হল নেপালের একটি গুরুত্বপূর্ণ নদী।এই নদীটি চুরিয়া পর্বত শৈলশিরা থেকে উৎপন্ন হয়ে নেপাল এর তরাই অঞ্চলে প্রবাহিত হয়ে ভারতে প্রবেশ করেছে।নদীটির পার্বত্য পথে বহু উপনদী রয়েছে । এছাড়া বহু পার্বত্য ঝরনা বা জলস্রোত এই নদীতে যুক্ত হয়েছে।নদীটি নিম্নপ্রবাহে বিহারে প্রায়শই বন্যা ঘটায়।এই বন্যা বিহারের জনজীবনের বিপর্যয় ঘটায়।
উৎস
কমলা নদী নেপালের মাইথন নামক স্থানে উৎপন্ন হয়।এই এলাকাটি সিন্ধুলিয়া গাধি এলাকার অন্তর্গত।নদীটি নেপালের চুরা পর্বত শৈলশিরার ১২০০ মিটার বা ৩৬০০ ফুটের বেশি উচ্চতা থেকে উৎপন্ন হয়েছে।এই এলাকাটি বছরের বেশির ভাগ সময় বরফ আচ্ছাদিত থাকে; এর কারণে নদীটির বছরের সব সময় জলের যোগানের অভাব হয় না।এই উৎস অঞ্চলটি নেপালের মধ্যাংশে অবস্থিত।
প্রবাহ
কমলা নদী নেপালের চুরিয়া শৈলশ্রেণী থেকে উৎপন্ন হয়ে প্রথমে পার্বত্য ভূমি দিয়ে প্রবাহিত হয়েছে।এই সময় বহু পার্বত্য ঝরনা ও ছোট পার্বত্য নদী এই নদীতে যুক্ত হয়েছে।এর পর নদীটি নেপালের অন্তর্গত তরাই অঞ্চলে প্রবেশ করে ।এই অঞ্চলের থেকেই নদীর সমভূমি প্রবাহ শুরু হয়।এই প্রবাহে নদীর গতি কিছুটা কমে শান্ত হয়।এর পর নদীটি নেপালের তরাই অঞ্চল অতিক্রম করে বিহার এর মধুবনী জেলা দিয়ে ভারতে প্রবেশ করে।ভারতেরজয়নগর এর থেকে ৩.৫ কিলোমিটার বা ২.২ মাইল উজানে একটি ব্যারেজ তৈরি করা হয়েছে।এই ব্যারেজ নদীর ছল নিয়ন্ত্রণ করে ।এর পর নদীটি প্রধানত দক্ষিণ দিকে প্রবাহিত হয়ে বাগমতী নদীতে মিলিত হয়েছে।
মোহনা
কমলা নদীটি এর মোহনা হল বিহারের মাগমতী নদীতে।এই নদীটি বিহার এর খাগরায়া জেলায় বাগমতী নদীতে মিলিত হয়েছে।
নিলোফার চৌধুরী মনি
'''ড. নিলোফার চৌধুরী মনি''' (জন্ম: ১৫ আগস্ট ১৯৬৯) বাংলাদেশের জামালপুর জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
রাজনৈতিক জীবন
নিলোফার চৌধুরী মনি বিএনপির কেন্দ্রীয় কমিটির সহসম্পাদক ও বাংলাদেশ জাতীয়তাবাদী তরুণ প্রজন্ম দলের প্রধান সমন্বয়ক। তিনি নবম জাতীয় সংসদের মহিলা আসন ৩৭ থেকে মনোনীত সংসদ সদস্য ছিলেন।
বালুখালী ইউনিয়ন
বালুখালী বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
আয়তন
বালুখালী ইউনিয়নের আয়তন ৪৩,৫২০ একর (১৭৬.১২ বর্গ কিলোমিটার)। এটি রাঙ্গামাটি সদর উপজেলার সবচেয়ে বড় ইউনিয়ন।
জনসংখ্যা
২০১১ সালের পরিসংখ্যান অনুযায়ী বালুখালী ইউনিয়নের লোকসংখ্যা ৮,২৭১ জন। এর মধ্যে পুরুষ ৪,২৫৭ জন এবং মহিলা ৪,০১৪ জন।
অবস্থান ও সীমানা
রাঙ্গামাটি সদর উপজেলার সর্ব-পূর্বে বালুখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ১০ কিলোমিটার। এ ইউনিয়নের পশ্চিমে জীবতলী ইউনিয়ন, মগবান ইউনিয়ন, কাপ্তাই হ্রদ ও রাঙ্গামাটি পৌরসভা; উত্তরে বন্দুকভাঙ্গা ইউনিয়ন ও বরকল উপজেলার সুবলং ইউনিয়ন; পূর্বে জুরাছড়ি উপজেলার বনযোগীছড়া ইউনিয়ন, জুরাছড়ি ইউনিয়ন ও মৈদং ইউনিয়ন এবং দক্ষিণে বিলাইছড়ি উপজেলার কেংড়াছড়ি ইউনিয়ন অবস্থিত।
প্রশাসনিক কাঠামো
বালুখালী ইউনিয়ন রাঙ্গামাটি সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৫৮নং হাজারীবাগ, ১১৪নং বালুখালী, ১১৬নং রাঙ্গামাটি, ১২৩নং হেমন্ত, ১২৫নং ফুলগাজী, ১২৮নং বসন্ত এবং ১২৯নং কাইন্দ্যা এ ৭টি মৌজা নিয়ে গঠিত।
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
বালুখালী ইউনিয়নের সাক্ষরতার হার ৩০.২৯%। এ ইউনিয়নে ১টি মাধ্যমিক বিদ্যালয়, ৩টি নিম্ন মাধ্যমিক বিদ্যালয় ও ২০টি প্রাথমিক বিদ্যালয় রয়েছে।
যোগাযোগ ব্যবস্থা
বালুখালী ইউনিয়নে যোগাযোগেরর প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে।
খাল ও নদী
বালুখালী ইউনিয়নের মধ্যাংশ জুড়ে রয়েছে কাপ্তাই হ্রদ। এছাড়া কর্ণফুলী নদীর প্রবাহধারা এ ইউনিয়নের মধ্য দিয়ে বহমান।
ল্যারি হাগমেন
ল্যারি মার্টিন হাগমেন (২১ সেপ্টেম্বর, ১৯৩১ - ২৩ নভেম্বর, ২০১২ ) একজন মার্কিন চলচ্চিত্র অভিনেতা, যিনি '৮০ দশকের জনপ্রিয় টেলিভিশন ধারাবাহিক ডালাস"-এর জে.আর. ইউইং এর মাধ্যমে তুমুল দর্শক নন্দিত হোন।
অ্যালকোহল আসক্তির ফলে তিনি '৯০-এর দশকে লিভার ক্যান্সার ও লিভার সিরোসিস-এ আক্রান্ত হন এবং অস্ত্রপ্রচার করান। পরবর্তীকালে তিনি কন্ঠনালীর ক্যান্সারে আক্রান্ত হয়ে ২০১২ সারের ২৩ নভেম্বর ডালাস মেট্রোপলিটন হাসপাতালে ৮১ বছর বয়সে মৃত্যুবরণ করেন।
কিকিরা
কিকিরা প্রখ্যাত সাহিত্যিক বিমল কর সৃষ্ট বাংলা সাহিত্যের একটি বিখ্যাত গোয়েন্দা চরিত্র। তাঁর পুরো নাম কিঙ্করকিশোর রায়, সংক্ষেপে কিকিরা। কিকিরা বাংলা সাহিত্যের অন্যান্য গোয়েন্দাদের থেকে অনেকটাই আলাদা। হ্যারি হুডিনির মতো জাদুকরী হাত আর শার্লক হোমসের মতো ক্ষুরধার মাথা, এই দুই-ই কিকিরার সম্বল। চরিত্রটির প্রথম আত্মপ্রকাশ আনন্দমেলা পত্রিকার প্রথম বর্ষের প্রথম সংখ্যায় অর্থাৎ ১৩৮২ বঙ্গাব্দের বৈশাখ সংখ্যায়। কিকিরাকে নিয়ে সাহিত্যিক বিমল কর সর্বমোট ২১টি কাহিনী লিখেছিলেন, যার মধ্যে সবকটিই কোনো না কোনো সময়ের আনন্দমেলা-র পাতায় প্রকাশিত হয়েছিল এবং যার মধ্যে ১৭টি কাহিনী পরবর্তীতে আনন্দ পাবলিশার্স থেকে প্রকাশিত কিকিরা সমগ্র-র তিনটি খন্ডে স্থান পায়। ‘বাঘের থাবা’, ‘একটি ফোটো চুরির রহস্য’, ‘একটি অভিশপ্ত পুঁথি ও অষ্টধাতু’ এবং ‘বর্মিমাছি ও একটি নতুন বিষ’ হলো সেই চারটি কিকিরা-কাহিনী, যেগুলি সমগ্রে অন্তর্ভুক্ত নেই।
চরিত্র
আনন্দ পাবলিশার্স থেকে প্রকাশিত "কিকিরা সমগ্র ৩"-এর ভূমিকায় বিমল কর লিখেছেন, "গোয়েন্দা গল্প বলতে যা বোঝায়, কিকিরার গল্প তা নয়। অপরাধমূলক কাহিনী বলা যায়। খুনোখুনি বন্দুক পিস্তল রক্তপাত - এইসব ভয়ংকর ব্যাপার কিকিরার গল্পে নেই; যেটুকু আছে তা আড়ালে, এবং অতি সামান্য। এড়িয়ে যাওয়া সম্ভব হয়নি। কিকিরাসারকে যাদের ভালো লাগে, এই লেখাগুলি তাদের তৃপ্ত করলে খুশি হব।"
লেখকের এই কথাতেই বোঝা যায় কিকিরা আর পাঁচটা গোয়েন্দা চরিত্রের থেকে বেশ আলাদা। কিকিরার প্রথম উপন্যাসে কিকিরার চেহারার যে বর্ণনা পাওয়া যায় সেটাও কিন্তু একেবারেই গোয়েন্দাসুলভ নয়: "এমন সময় এক অদ্ভুত ধরনের ভদ্রলোক এসে কামরায় উঠলেন। টিয়াপাখির মতন নাক, তোবড়ানো গাল, গর্তে বসা চোখ। চেহারাটি রোগাসোগা, গায়ে সেই আদ্যিকালের অলেস্টার, মাথায় কাশ্মীরি টুপি ডান হাতে একটা সুটকেস ঝুলছে, বাঁ হাতে খয়েরি বালাপোশ। ভদ্রলোক এতই রোগা যে গায়ে অলেস্টার চাপিয়েও তাঁকে মোটা দেখাচ্ছে না। গলায় মোটা মাফলার জড়ানো।"
আগে ম্যাজিক দেখাতেন কিকিরা দি গ্রেট।কিন্তু বাঁ হাতে সমস্যা দেখা দেওয়ায় ম্যাজিক দেখানো ছাড়তে হয় তাঁকে। ব্যাঙ্কে কিছু টাকা আছে তাঁর-সেটুকুই সম্বল। এখন কিকিরা ম্যাজিকের বই লিখবেন ভাবেন, ছোকরা ম্যাজিশিয়ানদের টিপস দেন, তাদের ম্যাজিকের যন্ত্রের নকশা করে দেন,সঙ্গে করে নিয়ে যান চেনা মিস্ত্রির দোকানে। রহস্য সমাধান করেও হাতে কিছু আসে। শহরের সস্তা পাড়ায় ঘুপচি ফ্ল্যাটে সহায়ক বগলাকে নিয়ে তাঁর বাস।
"মানুষটির সঙ্গে এই ঘরটির অদ্ভুত মিল। বিচিত্র ছাঁটের, আর বেয়াড়া রং-চং-অলা এক আলখাল্লা-পরা কিকিরাকে বাড়িতে যেমনটি দেখায় এই ঘরটিও সেইরকম অদ্ভুত দর্শন। এ-ঘরে কী নেই? কিকিরার সিংহাসন-মার্কা চেয়ার ছাড়াও যত্রতত্র বিচিত্র সব জিনিস ছড়ানো। পুরনো দেওয়ালঘড়ি, চিনে মাটির জার, বড়-বড় পুতুল, কালো ভুতুড়ে আলখাল্লা, চোঙাঅলা সেকেলে গ্রামোফোন, ম্যাজিকওয়ালার আই বল, ফিতে জড়ানো ধনুক, পাদরিসাহেবের টুপি, ম্যাজিক ছাতা আর তলোয়ার, পায়রা-ওড়ানো বাক্স, টিনের চোঙ - কোনটা নয়! তার সঙ্গে এক-দু'মাস অন্তর জমানো ম্যাজিক-মশাল, গাঁজার কলকে, বাহারি মোমদান - এ-সব তো জমেই যাচ্ছে দিনের পর দিন।"
"কাপালিকরা এখনও আছে" উপন্যাসে ঘটনাচক্রে ট্রেনের কামরায় কিকিরার সঙ্গে আলাপ হয় তারাপদ আর চন্দন ওরফে চাঁদুর। তারপর তাঁরা একত্রিত হয়ে একের পর এক রহস্যের সমাধান করতে থাকেন।
পোশাকআশাক রংচঙে হলেও কিকিরা আদতে মারাত্মক মাটির মানুষ, জেরার সময় (যদি সেটাকে আদৌ জেরা বলা যায়) অভদ্রতা হবে ভেবে অনেক জরুরি প্রশ্ন করার আগেও থমকান, অনেকসময় কারও সঙ্গে প্রথমবার কথা বলেই নিশ্চিত হয়ে যান, লোকটা ভালো, কখনোই দুষ্কৃতী হতে পারে না।
কিকিরা রামপ্রসাদ থেকে নিধুবাবুর গান গাইতে পারেন, মাথা থেকে বার করে নানারকম রান্না করেন। কিসমিসের পকৌড়া, মুলতানি আলুর দম এইরকম অদ্ভুত সব খাবার।
কিকিরা অন্যের ইংরেজি বলা নিয়ে হাসেন না কারণ উনি যে জগতে চলাফেরা করেন সেখানে কেউ ইংরেজি বলে না, আর কিকিরার নিজের ইংরেজিও তথৈবচ। তিনি চন্দনকে স্যান্ডেলউড বলে ডাকেন, নাক ডাকার ইংরেজি করেন নোজ কলিং, তাঁকে যে হ্যান্ড বার্নিং করে খেতে হয় সেইজন্য আফসোস করেন। কিকিরার ইংরেজি নিয়ে তারাপদ চন্দন, এমনকী কিকিরা নিজেও হাসেন। সে হাসিতে কোনও পক্ষের তাচ্ছিল্য বা কুণ্ঠা জড়িয়ে নেই। কিকিরা কুকুর ভয় পান, এর পিছনে তাঁর অকাট্য যুক্তি, "গোয়েন্দারা সাহসী হয়, আমি ম্যাজিশিয়ান।"
কিকিরা সিরিজের কাহিনী
কিকিরা সিরিজের সবকটি উপন্যাসই প্রকাশিত হয়েছে আনন্দমেলা পত্রিকাতে। এগুলি পরবর্তীকালে আনন্দ পাবলিশার্স হইতে গ্রন্থাকারে বের হয়। কিছু কাহিনী বাদ দিয়ে অধিকাংশ রচনাই "কিকিরা সমগ্র"-এর প্রথম, দ্বিতীয় ও তৃতীয় খণ্ডে সংকলিত হয়েছে। কিকিরাকে নিয়ে বিমলবাবু সম্ভবত ২০টি কাহিনী লিখেছেন, সেগুলি হল:
মহাদেব গোবিন্দ রানাডে
জাস্টিস মহাদেব গোবিন্দ রানাডে (১৮ই জানুয়ারি ১৮৪২ - ১৬ই জানুয়ারি ১৯০১) একজন বিশিষ্ট ভারতীয় পণ্ডিত, সমাজ সংস্কারক এবং লেখক ছিলেন। ভারতীয় জাতীয় কংগ্রেসের তিনি ছিলেন একজন স্রষ্টা। এবং এছাড়াও তিনি বোম্বে আইন পরিষদের বিভিন্ন পদে ছিলেন বিভিন্ন সময়ে, অর্থনৈতিক কমিটি এর সদস্য এবং বোম্বে হাই কোর্ট-এর বিচারক ছিলেন।
একটা অসম্ভব বিখ্যাত পাব্লিক চরিত্র, তার শান্ত ও ধৈর্যধারী ব্যক্তিত্ত্ব ব্রিটেনের সাথে সমঝোতা করবার কাজে এসেছিল এবং ভারতকে পুনরায় নরুন করে গড়ে তুলতে সাহায্য করেছিল। তার জীবনে তিনি ভাকট্রুটভোট্টেজাক সভা, প্রার্থনা সমাজ, পুনা সার্বজনিক সভা প্রভৃতি গড়ে তুলতে সাহায্য করেছিলেন এবং তিনি একটি বোম্বে-অ্যাংলো-মারাঠী খবরের কাগজে নিয়মিত লিখতেন যার নাম ছিল ইন্দুপ্রকাশ, যা তারই বুদ্ধির সহায়তায় খুলেছিল ভারতকে পুনরায় নতুন করে গড়ে তুলবার লক্ষ্য নিয়ে।
জীবনী
রানাডে জন্মগ্রহণ করেছিলেন নিফাদ, মহারাষ্ট্র-তে। ছিল একটি ব্রাহ্মণ পরিবার যা নাশিক জেলা তে ছিল। তিনি তার ছোটবেলার বেশিরভাগ সময় কাটিয়েছেন কোলহাপুর-এ যেখানে তার বাবা একজন মন্ত্রী ছিলেন। তিনি মুম্বাইয়ের এলফিন্সটোন কলেজ-এ পড়াশুনো শুরু করেন, মাত্র ১৪ বছর বয়সে। তিনি মুম্বই বিশ্ববিদ্যালয়-এ পড়াশুনো করেছেন যা একটি ব্রিটিশ বিশ্ববিদ্যালয়। তিনি সেখানে ব্যাচেলর অফ আর্টস বা B. A. পড়তেন ১৮৬২ সালে।
ধর্ম
তার কিছু বন্ধু অত্মারম পান্ডুরাং, বাল মঙ্গেস ওয়াগলে এবং ভামান আব্জি মোদক, এদের সাথে মিলিত হয়ে রানাডে তৈরি করেন প্রার্থনা সমাজ, একটি হিন্দু আন্দোলন যা প্রধানত ব্রাহ্মসমাজ-এর থেকে উতসাহিত। কেশব চন্দ্র সেনের হাত ধরে যাত্রা শুরু হয় প্রার্থনা সমাজের, যার লক্ষ্য ছিল ধর্মের সাথ নিয়ে ভারতে ব্রিটেনের বিরুদ্ধে আন্দোলনে সামিল হওয়া।
রাজনৈতিক
রানাডে বানিয়েছিলেন পুনা সার্বজনিক সভা এবং আহমেদনগর এডুকেশন সোসাইটি এবং পরে তিনি ভারতীয় জাতীয় কংগ্রেস-এর অন্যতম স্রষ্টা ছিলেন। তিনি বাল গঙ্গাধর তিলক এবং গোপালকৃষ্ণ গোখলে এই দুইজনের রাজনীতির বিপক্ষে ছিলেন।
সামাজিক
রানাডে ছিলেন সামাজিক কনফারেন্স আন্দোলনের একজন নির্মাতা ছিলেন, যা তিনি তার মৃত্যু পর্যন্ত সাপোর্ট করে গেছেন। এখানে তিনি বাল্য বিবাহ, বিধবাদের মাথা ন্যাড়া করা, উচ্চ পণ এবং অন্যান্য সামাজিক অনুষ্ঠানের বিরুদ্ধে কথা বার্তা বলতেন এবং এগুলোকে বন্ধ করার আপ্রাণ চেষ্টা করতেন। ইনিই ছিলেন ১৮৬১ সালের বিধবা বিবাহ ফাউন্ডেশনের অন্যতম স্রষ্টা। রানাডে কুসংস্কার ও অন্ধবিশ্বাসের সমালোচনা করলেও, তার নিজের জীবন ছিল রক্ষণশীল। তিনি প্রায়শ্চিত্ত নিতে চেয়েছিলেন পঞ্চ হুড মিশন কেস-এর জন্য।
পশ্চিমাঞ্চলীয় সবুজ মাম্বা
পশ্চিমাঞ্চলীয় সবুজ মাম্বা (বৈজ্ঞানিক নাম: Dendroaspis viridis) এলাপিড পরিবারভুক্ত এক প্রজাতির বিষধর সাপ। এরা পশ্চিম আফ্রিকার সবুজ মাম্বা  বা হ্যালোওয়েলস সবুজ মাম্বা নামেও পরিচিত। মাম্বা গোত্রীয় এই পশ্চিমাঞ্চলীয় সবুজ মাম্বা প্রজাতির সাপ দীর্ঘ, সরু এবং অতিমাত্রায় বিষধর। ১৮৪৪ সালে আমেরিকান সরীসৃপ-উভচর বিদ এডওয়ার্ড হ্যালোওয়েল প্রথম এই প্রজাতি (ডেন্ড্রোয়াস্পিস) সাপের বর্ণনা করেন। তার নামানুসারেই হ্যালোওয়েলস গ্রিন মাম্বা নামটি। পশ্চিমাঞ্চলীয় সবুজ মাম্বা অতি দীর্ঘকায় ও মুখ্যতঃ বৃক্ষবাসী। এরা গাছের বিভিন্ন অংশে দ্রুত এবং সাবলীলভাবে চলাফেরা করতে পারে। তীক্ষ্ণদন্ত প্রাণী তথা ইঁদুর, গারবিলাস ও অন্যান্য ক্ষুদ্রাকার স্তন্যপায়ী প্রাণীদের শিকার করার উদ্দেশ্যে এই প্রজাতির সাপেরা মাটিতে নেমে আসে।
পশ্চিমাঞ্চলীয় সবুজ মাম্বা অত্যন্ত সতর্ক, ভীরু এবং অতিমাত্রায় ক্ষিপ্র ও দ্রুতগামী সাপ। এদের বসবাস প্রধানত পশ্চিম আফ্রিকার উপকূলবর্তী বৃষ্টিপ্রধান ক্রান্তীয় অঞ্চলের বনের ঘন ঝোপঝাড়ে এবং জঙ্গলে। সকল প্রকার মাম্বা বর্গীয় সাপের মত পশ্চিমাঞ্চলীয় সবুজ মাম্বা হল এলাপিড পরিবারভুক্ত অন্যতম ভয়ানক বিষধর সাপ। এদের বিষের গঠনগত বিশ্লেষণে অতিদ্রুত ক্রিয়াশীল প্রি-সাইন্যাপ্টিক এবং পোস্ট-সাইন্যাপ্টিক নিউরোটক্সিনস (ডেনড্রোটক্সিন), কার্ডও টক্সিনস, ক্যাকিক্লুডিন, এবং ফাস্কিক্লুডিন ইত্যাদি যৌগের উপস্থিতি দেখা যায়। অনেকে এই প্রজাতির সাপকে আক্রমণাত্মক মনে করেন না, যদিও কারো কারো মতে এরা ভীষণ ভীরু প্রকৃতির সাপ ও কোণঠাসা হয়ে পড়লে ক্ষিপ্ত ও আক্রমণাত্মক লক্ষণ দেখায়। এই অঞ্চলে প্রাপ্ত অন্যান্য কিছু সর্প প্রজাতির তুলনায় পশ্চিমাঞ্চলীয় সবুজ মাম্বার মানুষের সাথে সংঘাতের নিদর্শন কম। এই প্রজাতির ছোবলে আক্রান্তের হার খুবই কম কিন্তু এদের কামড়ে মৃত্যুর হার বেশি কারণ এদের কামড় অনেক ক্ষেত্রেই প্রাণঘাতী। দংশিত ব্যক্তির শরীরে অতি দ্রুত, একের পর এক প্রাণঘাতী লক্ষণ প্রকাশ পাওয়া মাম্বা জাতীয় সর্প দংশনের বিশেষত্ব। তীব্র বিষক্রিয়া এতটাই প্রাণঘাতী যে ৩০ মিনিটের কম সময়ে দংশিত ব্যক্তির মৃত্যুর ঘটনা নিবন্ধ হয়েছে।
শ্রেণীবিন্যাস
১৮৪৪ সালে মার্কিন সরীসৃপ ও উভয়চরবিদ এবং চিকিৎসক এডওয়ার্ড হ্যালোওয়েল পশ্চিমাঞ্চলীয় সবুজ মাম্বা (Dendroaspis viridis)-এর কথা প্রথম বর্ণনা করেন। এদের বর্গের নাম ডেন্ড্রোয়াস্পিস। এর ব্যুৎপত্তি প্রাচীন গ্রিক শব্দ ডেন্ড্র (Dendro) অর্থাৎ বৃক্ষ বা গাছ এবং আসপিস (ασπίς) অথবা আস্প যার অর্থ ঢাল থেকে। আসপিস-এর অপর একটি অর্থ হল কোবরা বা সাপ। প্রাচীন গ্রন্থাদিতে আসপিস অথবা আস্প কথার অর্থ হল নাজা হাজে অর্থাৎ সাপের ফণা; যা ঢালের মত। সুতরাং ডেন্ড্রোয়াস্পিস এর আক্ষরিক অর্থ বৃক্ষবাসী সাপ, যারা এই বর্গভুক্ত অধিকাংশ সর্প প্রজাতি বৃক্ষবাসী স্বভাবের পরিচায়ক। জার্মান সরীসৃপ ও উভচর বিদ স্লেজেল (Schlegel) ডেন্ড্রোয়াস্পিস Dendroaspis নামটি ব্যবহার করেছেন বৃক্ষবাসী কোবরা(tree snake) অর্থে। viridis কথাটি ল্যাটিন জাত যার আক্ষরিক অর্থ সবুজ। পশ্চিমাঞ্চলীয় সবুজ মাম্বা নামটির পাশাপাশি এই সর্প প্রজাতি ওয়েস্ট আফ্রিকান গ্রিন মাম্বা  বা হ্যালোওয়েলস গ্রিন মাম্বা নামেও পরিচিত।
পশ্চিমাঞ্চলীয় সবুজ মাম্বা এলাপিড পরিবার এবং ডেন্ড্রোয়াস্পিস Dendroaspis বর্গের অন্তর্ভুক্ত। মাম্বা বর্গীয় সাপের প্রথম বর্ণনা দেন আমেরিকান সরীসৃপ ও উভচর বিদ হারমান স্লেজেল (Hermann Schlegel) স্লোউইন্সি এবং অন্যান্যরা মিলে (Slowinski et al) ১৯৯৭ সালে দেখিয়ে ছিলেন যে আফ্রিকান বর্গ ডেন্ড্রোয়াস্পিস Dendroaspis এর মধ্যেকার সম্পর্কগুলি সমস্যাপূর্ণ। যদিও প্রামাণ্য তথ্যানুসারে ডেন্ড্রোয়াস্পিস, ওফিওফাগাস, বুনগারাস, হেমিবুনগারাস মিলে একটি নন-কোরাল স্নেক আফ্রা এশিয়াটিক ক্যাল্ড গড়ে তুলেছে।
বর্ণনা
এরা বৃহৎ ও সরু দেহবিশিষ্ট এবং লম্বা ও ক্রমশ সরু হয়ে যাওয়া লেজযুক্ত সাপ। পূর্ণবয়স্ক পশ্চিমাঞ্চলীয় সবুজ মাম্বার গড় দৈর্ঘ্য ও  -এর মধ্যে। এই সাপের সর্বাপেক্ষা অধিক দৈর্ঘ্য হতে পারে । এদের মাথাটি সরু, লম্বাটে, সুস্পষ্ট ক্যানথাস যুক্ত এবং ঘাড় থেকে আলাদা ভাবে পরিস্ফুট। কদাচিৎ অতি বিশেষ ক্ষেত্রে, এই সাপ যখন উত্থলিত হয়, এর ঘাড়ের অংশ চ্যাপ্টা হয়ে বিস্তৃত হয় তবে ফণা মেলে ধরা বলতে যা বোঝায় সেই আকৃতির গঠন দেখা যায় না। এদের চোখ মাঝারি আকারের, চোখের মনি গোল এবং তারারন্ধ্র এর বর্ণ হলদে বাদামী।
আঁশের বিন্যাস
পশ্চিমাঞ্চলীয় সবুজ মাম্বার পৃষ্ঠদেশের বর্ণ ঘন হলদেটে সবুজ বা সবুজ; আঁশের অগ্রবর্তী রেখাগুলি হলুদ। অনেক গ্রিন মাম্বার ক্ষেত্রে উদরদেশ ও লেজের বর্ণ হলুদ হয়। এই প্রজাতির কিছু সাপের ক্ষেত্রে, পৃষ্ঠদেশীয় আঁশগুলি (V) আকৃতির সুস্পষ্ট কালো দাগ দিয়ে ঘেরা। ঘনসন্নিবিষ্ট হলদে সবুজ আঁশের মাঝের ফাঁকে কালো দেহ এবং ত্বক পরিষ্কার দেখা যায়, বিশেষত মাথার ও লেজের আঁশগুলির ফাঁকে। মস্তকের উপরি ভাগের বর্ণবিন্যাস পৃষ্ঠদেশেরই অনুরূপ অথবা সামান্য কালচে সবুজ। মাথার আঁশগুলি পার্শ্বদেশে থাকে এবং সুস্পষ্ট কালো ধার যুক্ত। মাথার এই পার্শ্ববর্তী আঁশগুলির রঙ মাথার উপরিভাগের আঁশের তুলনায় কিছুটা নিষ্প্রভ বা অনুজ্জ্বল এবং সামান্য হলদেটে ভাবযুক্ত। মাথার নিম্নভাগ, গলা, উদরদেশ এবং লেজের নিচেরদিকের বর্ণ হালকা হলুদ বা হলদেটে সবুজ হয়।
বিচরণ এবং বাসস্থান
পশ্চিম আফ্রিকা জাত পশ্চিমাঞ্চলীয় সবুজ মাম্বা বেনিন, আইভরি কোষ্ট, গামবিয়া, ঘানা, গিনি, গিনি-বিসসান,লাইবেরিয়া, সেনেগাল, সিয়েরা লিওন এবং টোগো ইত্যাদি স্থানেও দেখা যায়। এরা আর্দ্র উষ্ণ ক্রান্তীয় অঞ্চলে আবদ্ধ থাকে যেমন-গিনি-বিসসান,সিয়েরা লিওন এবং টোগো তে এদের উপস্থিতি নথিভুক্ত হয়েছে। এদের গামবিয়া এবং দক্ষিণ সেনেগাল থেকে বেনিন পর্যন্ত দেখা যায় । টোগোর উত্তরদিকে এক বিশেষ সীমা পর্যন্ত এরা ছড়িয়ে আছে অ্যালেডজো পর্যন্ত, যদিও আরো উত্তরবর্তী কারা অঞ্চলের জঙ্গলে এদের উৎস এবং অস্তিত্ব পরিলক্ষিত হয়েছে। পুরনো তথ্য অনুসারে নাইজেরিয়াতে এদের অস্তিত্ব ভরসা করার যোগ্য নয়। মালির অতি দক্ষিণপ্রান্তদেশে আইভরি কোষ্ট, পশ্চিম ক্যামেরুন এবং গাবন এর সীমারেখা বরাবর অঞ্চলেও এদের দেখা মিলতে পারে।
পশ্চিমাঞ্চলীয় সবুজ মাম্বার বসবাস মূলতঃ পশ্চিম আফ্রিকার উপকূলবর্তী ক্রান্তীয় রেন ফরেস্ট, ঘন ঝোপঝাড় ও বনাঞ্চলে, বনাঞ্চল যেখানে নিরবচ্ছিন্ন বা একটানা সেই সব জায়গাতেই এই প্রজাতির সাপের উপস্থিতি অধিকাংশ ক্ষেত্রেই নথিভুক্ত করা গেছে। কিন্তু গামবিয়া ও গিনি-বিসসানতে যেখানে এদের উপস্থিতি নথিভুক্ত হয়েছে সেখানে জঙ্গল বিচ্ছিন্ন। যেখানে গাছের আচ্ছাদন সরিয়ে দেওয়া হয়েছে এবং যেখানে ক্ষুদ্র বৃক্ষের ঘন সারি বা ঘন ঝোপঝাড় রয়েছে এমন স্থানেই এই প্রজাতির সাপেরা থাকতে পছন্দ করে এবং প্রচুর দেখা যায়। গাছপালা ও ঝোপঝাড় যুক্ত গ্রামাঞ্চলে, শহরতলি এবং শহরাঞ্চলের উদ্যানগুলিতেও এদের দর্শন মেলে। পশ্চিমাঞ্চলীয় সবুজ মাম্বারা আর্দ্র বনভূমির সাপ এবং বৃষ্টিপাত যেখানে ১৫০০মিলিমিটারের অধিক এমন বনাঞ্চলেই এদের বসবাস ভীষণভাবে সীমাবদ্ধ। অবশ্য যদিও টোগোর উত্তরবর্তী শুষ্ক উন্মুক্ত জঙ্গল, গিনির পশ্চিমে সাভানা অঞ্চলে ও উপকূলবর্তী অঞ্চলে এদের বিস্তার লক্ষ্য করা গেছে।
সংরক্ষণ পর্যায়
আইসিইউএন এর বিপন্ন প্রজাতির আওতায় পশ্চিমাঞ্চলীয় সবুজ মাম্বাকে Least Concern (LC) হিসাবে নথিভুক্ত করা হয়েছে। এই প্রজাতির সংরক্ষণ পর্যায়কে শেষবার বিচার করা হয় ২০১২ সালের জুলাই মাসে এবং তা ২০১৩ সালে প্রকাশিত হয়। বলা হয়েছে যে বিরাট অঞ্চল জুড়ে ছড়িয়ে থাকা, অতি স্বাভাবিক অভ্যাস, অস্তিত্ব ও সংখ্যার সুস্থিরতা ও নিশ্চিহ্ন হওয়ার কোনো গুরুতর ভয় না থাকার দরুন এই প্রজাতির সংরক্ষণ নিয়ে বিশেষ মাথা ঘামানোর কোনো প্রয়োজন নেই।
আচরণ এবং বাস্তুসংস্থান
পশ্চিমাঞ্চলীয় সবুজ মাম্বা মুখ্যতঃ দিনের বেলায় বিচরণ করে বা সক্রিয় থাকে যদিও রাত্রিবেলাও এরা সক্রিয় থাকতে পারে। এই প্রজাতি, বাস্তবিকই গাছে এবং মাটিতে শিকার ধরতে ও খাদ্যগ্রহণ করতে পারদর্শী। ঘুমানোর সময় এরা ঘন পাতার আচ্ছাদনে ঘেরা গাছের ডাল খুঁজে নেয়।পশ্চিমাঞ্চলীয় সবুজ মাম্বা অতি দ্রুতগামী, অত্যন্ত ক্ষিপ্র, সজাগ-সতর্ক ও ভীরু প্রকৃতির সাপ, মানুষ বা অন্যান্য বড় প্রাণীর সম্মুখীন হলে, এরা তৎক্ষণাৎ পলায়নপর হয়ে ওঠে; সম্ভব হলে স্বাভাবিক ভাবে এরা গাছে আশ্রয় নেয় এবং যে কোনো প্রকার বিপদের সম্ভাবনাকে এড়িয়ে চলে। কিন্তু কোণঠাসা হয়ে গেলে, এই আপাত ভীরু ও পলায়নপর সাপটি ভয়ানক হয়ে ওঠে এবং এদের মধ্যে ক্ষিপ্ত আক্রমণাত্মক ভাব, জোরে হিস শব্দ করা এবং বারবার ছোবল দেওয়ার প্রবণতা লক্ষ্য করা যায়।
খাদ্য এবং খাদক
পশ্চিমাঞ্চলীয় সবুজ মাম্বার স্বাভাবিক শিকারের তালিকায় পাখী,ইঁদুর, ধাড়ী ইঁদুর, কাঠবেড়ালী জাতীয় তীক্ষ্ণদন্ত প্রাণী ও ছোট স্তন্যপায়ী প্রাণীরা থাকে। এছাড়া অন্যান্য কিছু স্তন্যপায়ী প্রাণী যথা বাদুড়,ট্রি প্যাঙ্গোলিন (tree pangolins),শ্রিউ(shrew) এরা শিকার করে। এই প্রজাতির খাদ্য তালিকায় পাখীর ডিম, ব্যাঙ এবং টিকটিকির উপস্থিতিও দেখা যায়। পশ্চিমাঞ্চলীয় সবুজ মাম্বা শিকারের পিছনে ধাওয়া করে, বারবার ছোবল মারে যতক্ষণ না পর্যন্ত শিকার বিষে জর্জরিত হয়ে নেতিয়ে না পড়ে।
বিশালাকার ও ভয়ানক বিষধর সাপ হওয়ায় এই প্রজাতির সাপের স্বাভাবিক খাদকের সংখ্যা খুবই কম। মানুষ এবং শিকারি পাখিরা এদের প্রধান শত্রু ও বিপদ।
বিষ
পশ্চিমাঞ্চলীয় সবুজ মাম্বার বিষ মাম্বা বর্গীয় (ডেন্ড্রোয়াস্পিস) অন্যান্য সাপদের মত একইরকম- তবে বিষক্রিয়া ও বিষের গঠনগত দিক দিয়ে কিছু পার্থক্য রয়েছে। এদের বিষ প্রধানত প্রি-সাইন্যাপ্টিক এবং পোস্ট-সাইন্যাপ্টিক নিউরোটক্সিনস, কার্ডও টক্সিনস, এবং ফাস্কিক্লুডিন ইত্যাদি যৌগ দ্বারা গঠিত। বিষক্রিয়ার মাত্রা ভীষণরকম ভাবে পৃথক হয় বিভিন্ন বিষয়ের উপর নির্ভর করে, যেমন- খাদ্য, ভৌগোলিক অবস্থান, বয়স ভিত্তিক পরিবর্তন এবং অন্যান্য বিষয়। এই সাপের প্রজাতির সাবকিউটেনিয়াস এবং ইন্ট্রাভেনাস ইনজেকশন এর এলডি50যথাক্রমে ০.৭৯মিগ্রা/কেজি এবং ০.৭১মিগ্রা/কেজি (ক্রিশ্তেন্স এবং অ্যান্ডারসন ১৯৬৭ সালে) একটি পরীক্ষায় ইঁদুরের উপর পশ্চিমাঞ্চলীয় সবুজ মাম্বার বিষ ইন্ট্রাপেরিটোনিয়াল রুটের মাধ্যমে প্রয়োগ করে প্রাপ্ত এলডি50ছিল ০.৩৩মিগ্রা/কেজি। অপর একটি পরীক্ষায় ইঁদুরের উপর একই ভাবে এই বিষ প্রয়োগ করে এলডি50পাওয়া গিয়েছিল ০.০৪৫মিগ্রা/কেজি। অন্য আরেকটি পরীক্ষায়, ১০০মিগ্রা আর্দ্র বিষ ইন্ট্রাভেনাস এলডি50টক্সিসিটির পরিমাণ ০.৫মিগ্রা/কেজি। অন্যান্য মাম্বা গোত্রীয় সাপের ন্যায় পশ্চিমাঞ্চলীয় সবুজ মাম্বার বিষও অন্যতম সর্বাপেক্ষা দ্রুত ক্রিয়াশীল বিষ।
এরা সাধারণত মানুষের থেকে যথাসম্ভব দূরেই থাকে এবং মানুষের চলার পথে সচরাচর আসে না, তাই এর দংশনে মানুষের আক্রান্ত হওয়ার বা মারা যাওয়ার ঘটনা কদাচিৎ ঘটে। কিন্তু তথ্যপ্রমাণে দেখা গেছে যে, দংশন যে কটি ক্ষেত্রে ঘটে, তাতে ফলাফল মারাত্মক হয় ও মৃত্যু হারো খুব বেশি। গ্রিন মাম্বার তিনটি প্রজাতিরই বিষের তীব্রতা ও ক্রিয়াশীলতা একইরকম মারাত্মক ও দ্রুত এবং অনেক কোবরার জাতীয় প্রজাতির বিষের ক্রিয়াশীলতার সাথে তুলনীয়। তবে গ্রিন মাম্বা প্রজাতির দংশন অনেক কম সময়সীমার মধ্যে বেশি মারাত্মক ও প্রাণঘাতী। এই কারণে কোবরা প্রজাতির দংশনের চেয়ে গ্রিন মাম্বা প্রজাতির দংশনে আক্রান্তদের মধ্যে মৃত্যুহার বেশি। যদিও পশ্চিমাঞ্চলীয় সবুজ মাম্বার দংশনের তথ্য প্রমাণ খুবই দুর্লভ এবং এর দংশনের হার, বিষক্রিয়ার মাত্রা ও ভয়াবহতার বিষয়ে প্রাপ্ত তথ্যাদি সুলভ নয়। তবুও মনে করা হয় যে এই প্রজাতির দংশনে ইস্টার্ন গ্রিন মাম্বার (Dendroaspis angusticeps) দংশন অপেক্ষা বেশি মারাত্মক, কিন্তু ব্ল্যাক মাম্বা (Dendroaspis polylepis) এর দংশনের চেয়ে অনেক কম প্রাণঘাতী। অন্যান্য মাম্বার অনুরূপ পশ্চিমাঞ্চলীয় সবুজ মাম্বার দংশনের পর বিভিন্ন প্রাণঘাতী লক্ষণ অতি দ্রুত একের পর এক প্রকাশ পেতে থাতে ১৫ মিনিট বা তার কম সময়ের মধ্যে। অসামান্য ও অভাবনীয় দ্রুততায় বিষ কষের মাধ্যমে সারা শরীরে ছড়িয়ে পড়তে থাকে এবং অতি দ্রুত ও ক্রমিক প্রাণঘাতী লক্ষণ প্রকাশ পেতে থাকে। পশ্চিমাঞ্চলীয় সবুজ মাম্বার দংশনের পর যে সাধারণ লক্ষণগুলি দেখা যায় সেগুলি হল- দংশন স্থানে যন্ত্রণা ও ফুলে ওঠা, আটাক্সিয়া, মাথা যন্ত্রণা, প্রবল ঝিমুনি, শ্বাসপ্রশ্বাসে সমস্যা, ভার্টিগো, নিম্ন রক্ত চাপ, ডাইরিয়ার লক্ষণ, মাথা ঘোরা ও পক্ষাঘাত। যদিও ব্যতিক্রমী ঘটনা, এদের কামড়ে স্বল্পমাত্রায় স্থানীয় কোষে পচন (local necrosis)ও দেখা দিতে পারে। দ্রুত চিকিৎসার ব্যবস্থা না করতে পারলে নতুন অনেক ভয়ানক লক্ষনো দ্রুত দেখা দিতে পারে। সমস্ত রকম লক্ষণগুলি ক্রমশ খারাপ হতে থাকে এবং শ্বাসপ্রশ্বাসে সহায়ক পেশীগুলি পক্ষাঘাত গ্রস্ত হয়ে বিবশ হয়ে যাওয়ায় দংশিত ব্যক্তি শ্বাসরোধ হয়ে মারা যায়। পশ্চিমাঞ্চলীয় সবুজ মাম্বার কামড়ে দ্রুত মারাত্মক বিষক্রিয়া হয়ে ৩০ মিনিটের কম সময়ে আক্রান্ত ব্যক্তির মৃত্যুর ঘটনা নথিভুক্ত হয়েছে।
বোরন
বোরন একটি রাসায়নিক মৌল যার প্রতীক হচ্ছে B এবং পারমাণবিক সংখ্যা ৫। এটা সম্পূর্ণরূপে উৎপন্ন হয় মহাজাগতিক রশ্মি বিচ্ছুরন এবং সুপারনোভার মাধ্যমে কিন্তু স্টার্লার নিউক্লিয়োসিন্থেসিস এর মাধ্যমে নয়। এটি সৌর জগতের এবং ভূত্বকের একটি অল্প প্রাচুর্যের উপাদান। বোরন তার আরও সাধারণ প্রাকৃতিকভাবে সংঘটিত যৌগগুলির জল-দ্রবণীয়তা দ্বারা পৃথিবীতে মনোনিবেশিত হয় যেমন - বোরেট খনিজ। এগুলোকে শিল্পগত এভাপোরেটস হিসেবে খনন করা হয়, যেমন- বোরাক্স এবং কার্নাইট। সবচাইতে বড় বোরন এর খনিগুলো তুরস্কে অবস্থিত।
বোরন হলো একপ্রকার ধাতুকল্প যেটি খুবই সামান্য পরিমাণে মহাকাশে ছোট পাথর কিংবা ধাতুর গায়ে পাওয়া যায় কিন্তু রাসায়নিকভাবে অসম্পূর্ণ বোরন প্রাকৃতিকভাবে পৃথিবীতেই পাওয়া যায়। শিল্পগতভাবে, খুবই খাঁটি বোরন উৎপন্ন করা খুবই কষ্টসাধ্য কারণ এটি কার্বন ও অন্যান্য উপাদান দ্বারা অবাধে দূষিত থাকে। যৎসামান্যই বোরোনের বরাদ্দ রয়েছে: অনিয়তকার বোরন হলো বাদামি গুঁড়া; নিয়তকার বা কেলাসাকার বোরন দেখতে রুপালি থেকে কালো, ভীষণ শক্ত (কাঠিন্যমাত্রা ৯.৫ মরস্ স্কেল এ) এবং সাধারণ তাপমাত্রায় খুবই অল্পমাত্রায় বিদ্যুৎ পরিবাহী। বোরোনের সর্বোৎকৃষ্ট ব্যবহার করা হয় বোরোনের ফিলামেন্ট বা আঁশ হিসেবে কার্বনের আঁশের মত অন্যান্য উচ্চশক্তি সম্পন্ন উপাদানের সাথে।
বোরন মূলত রাসায়নিক যৌগ হিসেবে ব্যবহার করা হয়। পৃথিবীর অর্ধেক পরিমাণ বোরনই ফাইবারগ্লাসে ব্যবহার করা হয়েছে নিরোধক এবং কাঠামোগত উপকরণ হিসেবে। পরবর্তিক্ষেত্রে সর্বোচ্চ ব্যবহার করা হয়েছে পলিমার এবং সিরামিকস এ এছাড়াও উচ্চশক্তি, স্বল্পওজনের এবং বিকৃতস্বভাবসম্পন্ন উপাদানে। বোরোসালিকেট গ্লাস সোডালাইম গ্লাসের চেয়ে বেশি পছন্দসই কারণ এর দীর্ঘস্থায়িত্ব ও তাপ অভিঘাত প্রতিরোধ ক্ষমতার জন্য। সোডিয়াম পারবোরেট হিসেবে বোরন ব্লিচের মতো কাজ করে। খুবই সামান্য পরিমাণ বোরন অর্ধপরিবাহীতে ডোপেন্ট হিসেবে এবং জৈব সূক্ষ্ম রাসায়নিক সংশ্লেষণে বিকারক মধ্যস্থকারী হিসেবে। কিছু সংখ্যক বোরন যা জৈব ঔষধ, মানব দেহে কিংবা গবেষণাক্ষেত্রে ব্যবহার করা হয়। প্রাকৃতিকভাবে বোরন গঠিত হয় দুইটি স্থিতিশীল আইসোটোপ দিয়ে, যার মধ্যে একটি হচ্ছে (বোরন-১০) যার নিউট্রন-ক্যাপচারিং এজেন্ট হিসাবে প্রচুর ব্যবহার রয়েছে। থাম্ব|278x278পিক্সেল|বোরনের দৃশ্যমান বর্ণালী থাম্ব|বিদ্যুৎ প্রবাহের সাথে বোরনের ইলেক্ট্রোফ্লুওরোক্রোমিক বৈশিষ্ট্য জীববিজ্ঞানে বোরেট এর বিষক্রিয়া স্তন্যপায়ীদের ক্ষেত্রে খুবই কম (খাবার লবণ সমতুল্য) কিন্তু অর্থ্রোপোডাদের জন্য বিষতুল্য এবং এটি কীটনাশক হিসেবে ব্যবহার করা হয়ে থাকে। বোরন উদ্ভিদের জন্য অত্যন্ত প্রয়োজনীয় একটি পরিপোষক এবং বোরন যৌগসমূহ যেমন বোরাক্স এবং বোরিক অ্যাসিড অণুখাদ্য হিসেবে কৃষিতে ব্যবহার করা হয়, যদিও খুবই অল্প পরিমাণে নাহলে এটি বিষাক্ত রূপ নেয়। বোরোনের যৌগ উদ্ভিদের কোষে বলবৃদ্ধিকারক ভূমিকা পালন করে। মানুষসহ স্তন্যপায়ী প্রাণীর জন্য বোরন একটি প্রয়োজনীয় পুষ্টি কিনা তা নিয়ে মতবিরোধ আছে, যদিও এর কিছু প্রমাণ রয়েছে যা হাড়ের স্বাস্থ্যের পক্ষে সমর্থন করে।
বাইজান্টাইন রন্ধনশৈলী
পাচকগণ নতুন খাদ্যসামগ্রী দ্বারা নতুন খাবার তৈরির পরীক্ষা নিরীক্ষা চালাতে থাকেন। ফলশ্রুতিতে দুটি নতুন ধারার রন্ধনশৈলীর আবির্ভাব ঘটে। এর একটি পূর্বাঞ্চলীয় (এশিয়া মাইনর ও পূর্ব এজিয়ান) আমদানিকৃত খাদ্য নির্ভর বাইজান্টাইন রসনা এবং অন্যটি পূর্ব থেকে প্রচলিত স্থানীয় গ্রীক রসনা।
খাদ্য
বাইজেন্টাইন খাদ্য শ্রেণিভেদে বৈচিত্রময়। রাজপ্রাসাদ ছিলো মশলা এবং বহিরাগত রেসিপির এক মহানগরী। অতিথিদের ফল, মধু-কেক এবং সিরাপি মিষ্টান্ন পরিবেশন করা হত। সাধারণ মানুষের খাদ্যাভ্যাস রক্ষণশীল ছিলো। তাদের প্রধান খাদ্য ছিল রুটি, সবজি, ডাল এবং শস্য দিয়ে বিভিন্ন উপায়ে প্রস্তুত খাদ্যাদি। সালাদ খুবই জনপ্রিয় ছিল; ১৪৩৯ সালে সম্রাট জন অষ্টম পায়ালোগোস প্রতিবেলা খাবারের সঙ্গে সালাদ চাইতেন।
বাইজান্টাইনগণ এনথোটিরো বা কেফালিন্টজিন সহ বিভিন্ন প্রকার চীজ প্রস্তুত করতো। তারা স্বাদু ও লোনাপানির শেলফিশ এবং মাছ খেতো। তারা ডিমের বিখ্যাত অমলেট স্পৌনগাটা তৈরী করতো। থিয়েডোর প্রদুমস এটার উল্লেখ করেছেন। প্রতিবাড়িতে হাঁস মুরগী পালা হতো।
বাইজেন্টাইন গণ্যমান্য ব্যক্তিগণ শিকারের মাধ্যমে মাংস সংগ্রহ করতো। পুরুষের কাছে এটা প্রিয় এবং বিশিষ্ট পেশা। তারা সাধারণত কুকুর ও বাজপাখি নিয়ে শিকারে যেতো। কখনও কখনও ফাঁদ পাততো, জাল এবং পাখি ব্যবহার করতো। বৃহৎ আকারের প্রাণীর মাংস ছিলো একটি ব্যয়বহুল এবং বিরল খাদ্য। শীতের সকালে নাগরিকগণ শূকর হত্যা করত এবং বছরব্যাপী পরিবারের জন্য সসেজ, নোনা পোর্ক এবং চর্বি হিসেবে ব্যবহার করতো।
মধ্যবিত্ত ও উচ্চবিত্ত বাইজান্টাইনরা শুধু ল্যাম্বের মাংসের সংস্থান করতে পারতো। চাষাবাসে গরু ব্যবহৃত হতো বলে তারা কদাচিৎ গরুর মাংস খেতো। কনস্ট্যান্টিনোপল এবং থেসসালোনিকির মত শহরের বাসিন্দারা তাভেরনার উদ্দেশ্যে উৎসর্গ করা পশুর মাংস খেতো। রান্নার সাধারণ ধরন ছিলো সিদ্ধ করা। অলস পাচকেরা প্রায় সব কিছুই সিদ্ধ করতো।
অনেক পন্ডিতের মতে বাইজেন্টাইন কপটপলাকুস (মধ্যযুগীয় গ্রিক: κοπτοπλακοῦς) এবং প্লাকুন্তাস টেটায়রোমেনাস হচ্ছে যথাক্রমে আধুনিক বাকলাভা এবং তিরোপিতার পূর্বপুরুষ।
কনস্টান্টিনোপলের মধ্যে জনপ্রিয় বাণিজ্য পথ থাকায় বাইজান্টাইন রসনা বিভিন্ন অঞ্চলের জনগোষ্ঠীর সংস্পর্শ লাভ করে যেমন ইতালির লোমবারড়দ, পারস্য সাম্রাজ্য, উঠতি আরব সাম্রাজ্য ইত্যাদি। উসমানীয় খেলাফতের সময়ে এরা মিশ্রিত হয়ে যায় সেজন্য আধুনিক তুর্কি রন্ধনপ্রণালী, গ্রিক রন্ধনপ্রণালী, এবং বালকানস রান্না সব প্রায় অভিন্ন।
মিষ্ট সামগ্রী
মধু প্রধান সুইটেনার হিসাবে ব্যবহার করা হয়।   মধ্য বাইজেন্টাইন যুগে আখের চিনি শুরু ছিল, তবে এটি একটি বিলাসবহুল পণ্য ছিল।
অনেক পন্ডিত বলেছেন যে বাইজেন্টাইন কোপটোপ্লাকুস (মধ্যযুগীয় গ্রিক: κοπτοπλακοῦς) এবং প্লাকুন্টাস টেইরোমেনাস যথাক্রমে আধুনিক বাক্‌লাভা এবং তিরোপিটা (বোরেক) এর পূর্বপুরুষ। উভয় রূপই প্রাচীন গ্রিক প্লাসেন্টা কেক থেকে উদ্ভূত হয়েছিল।
পানীয়
ম্যাসেডোনিয়া তার মদের জন্য বিখ্যাত ছিলো। যা উচ্চবিত্ত বাইজান্টাইনদের মধ্যে পরিবেশিত হতো। ক্রুসেড এবং পরবর্তীকালে পশ্চিম ইউরোপ বাইজান্টাইনের দামী মদের কদর করে। অদ্যাপি বিখ্যাত উদাহরণ হচ্ছে রাজা রিচার্ড লায়নহারটের বিবাহে সাইপ্রাসের কমান্ডারিয়া মদ পরিবেশন করা হয় । অন্যান্য প্রখ্যাত প্রকরণের মধ্যে আছে মাস্কাট আঙুর থেকে তৈরী ক্রীটের মদ, রামনি এবং মালভাসিয়া বা মাল্মসে। রেটসিনা মদের সংগে পাইনের রজন মেশানো হতো স্বাদে ভিন্নতা আনার জন্য। বর্তমান দিনেও এটা গ্রীসে দেখতে পাওয়া যায়।
মাদাগাস্কার (২০০৫-এর চলচ্চিত্র)
মাদাগাস্কার (Madagascar) হল ২০০৫ সালের ড্রিমওয়ার্কস এ্যানিমেশন কর্তৃক নির্মিত একটি আমেরিকান কম্পিউটার এ্যানিমেটেড কমেডি চলচ্চিত্র যা ২৭শে মে,২০০৫ তারিখে থিয়েটারসমূহে মুক্তি পায়| ছবিতে নিউ ইয়র্কের সেন্ট্রাল পার্ক জু চিড়িয়াখানার চারটি পশুর গল্প বলা হয়েছে যারা সেখানে বেশ আনন্দের সাথে পরম নির্ভরতায় দিন কাটাচ্ছিল কিন্তু কিছু অনাকাঙ্খিত ঘটনার কারণে হঠাৎ করে তাদের আফ্রিকায় পাঠিয়ে দেওয়া হয় এবং পথিমধ্যে জাহাজডুবির কারণে তারা মাদাগাস্কার দ্বীপটিতে এসে পৌছে|
ছবিটি সমালোচকদের কাছথেকে বহুমুখী প্রতিক্রিয়া পেলেও বক্স অফিসে ব্যাপক সাফল্য লাভ করে|
২০০৮ এবং ২০১২ সালে এর দুটি সিকুয়্যাল "মাদাগাস্কার ২: এস্কেপ টু আফ্রিকা" এবং "মাদাগাস্কার ৩:ইউরোপ'স মোস্ট ওয়ান্টেড" মুক্তি পায়|
সমালোচকদের সাড়া
মাদাগাস্কার চলচ্চিত্রটি সমালোচকের প্রশংসা লাভ করেছে। রটেন টম্যাটোস-এ ১৯১টি পর্যালোচনার ভিত্তিতে ছবিটির রেটিং স্কোর ৫৪% এবং গড় রেটিং ৬.১০/১০। মেটাক্রিটিক-এ ৩৬টি পর্যালোচনার ভিত্তিতে চলচ্চিত্রটির স্কোর ১০০-এ ৫৭, যা নির্দেশ করে ছবিটি সামগ্রিকভাবে প্রশংসিত।
চাতরা রেলওয়ে স্টেশন
চতরা রেলওয়ে স্টেশন (কোড:সিটিআর) হল সাহেবগঞ্জ লুপে অবস্থিত একটি ছোট রেলওয়ে স্টপ। এটি একটি ছোট গ্রাম, যা (মুরারাই সম্প্রদায় উন্নয়ন ব্লক) এর অধীনে আছে।
ওডেসা
ওডেসা ইউক্রেনের তৃতীয় সর্বাধিক জনবহুল শহর এবং কৃষ্ণ সাগরের উত্তর-পশ্চিম তীরে অবস্থিত একটি প্রধান পর্যটন কেন্দ্র, সমুদ্র বন্দর ও পরিবহন কেন্দ্র। এটি ওডেসা ওব্লাস্টের প্রশাসনিক কেন্দ্র এবং একটি বহু-সাংস্কৃতিক কেন্দ্র। ওডেসাকে কখনও কখনও "কৃষ্ণ সাগরের মুক্তো", "দক্ষিণ রাজধানী" (রাশিয়ান সাম্রাজ্য এবং সোভিয়েত ইউনিয়নের অধীনে) এবং "দক্ষিণ পালমীরা" বলা হয়।
ওডেসার জার্সিস্ট প্রতিষ্ঠার আগে, একটি প্রাচীন গ্রিক জনবসতি অবস্থানটিতে বিদ্যমান ছিল। ১৪৪০ সালে ক্রিমিয়ার খান হ্যাকি আই জিরে এই স্থানে আরও একটি সাম্প্রতিক তাতার বসতি স্থাপন করেন, তাঁর নামে স্থানটির "হাকবে" নামে নামকরণ করা হয়। লিথুয়ানিয়ান গ্র্যান্ড ডুচি নিয়ন্ত্রণের একটি সময় পরে, হাকবে ও তার চারপাশের অঞ্চল ১৫২৯ সালে ওটোমান রাজ্যের অংশ হয়ে যায় এবং ১৭৯২ সালে রুশো-তুর্কি যুদ্ধে সাম্রাজ্যের পরাজয়ের আগ পর্যন্ত এটি উক্ত সাম্রাজ্যের অংশ ছিল।
১৭৯৪ সালে, ওডেসা শহরটি রাশিয়ান সম্রাজ্ঞী ক্যাথরিন দ্য গ্রেটের এক আদেশ দ্বারা প্রতিষ্ঠিত হয়। ১৮১৯ সাল থেকে ১৮৫৮ সাল অবধি ওডেসা ছিল একটি মুক্ত বন্দর — একটি পোর্তো-ফ্রেঞ্চ। সোভিয়েত আমলে এটি সোভিয়েত ইউনিয়নের বাণিজ্যের সবচেয়ে গুরুত্বপূর্ণ বন্দর এবং একটি সোভিয়েত নৌ ঘাঁটি ছিল। ১ জানুয়ারি ২০০০ সালে, ওডেসা বাণিজ্যিক সমুদ্র বন্দরের কোয়ারানটাইন জেটিকে ২৫ বছরের জন্য একটি মুক্ত বন্দর এবং মুক্ত অর্থনৈতিক অঞ্চল হিসাবে ঘোষণা করা হয়।
ওডেসা একটি উষ্ণ-জলের বন্দর। ওডেসা বন্দর এবং ইউজনে বন্দর উভয়ই শহরেরশহরতলিতে অবস্থিত একটি গুরুত্বপূর্ণ তেল টার্মিনাল। আর একটি উল্লেখযোগ্য বন্দর চোরোমর্স্ক, ওডেসার দক্ষিণ-পশ্চিমে একই ওব্লাস্টে অবস্থিত। বন্দরগুলি রেলপথের সঙ্গে একীভূত হয়ে একসাথে একটি বড় পরিবহন কেন্দ্র হিসাবে প্রতিনিধিত্ব করে। কৌশলগত পাইপলাইনগুলির মাধ্যমে ওডেসার তেল এবং রাসায়নিক প্রক্রিয়াকরণ সুবিধা রুশ এবং ইউরোপীয় নেটওয়ার্কগুলির সাথে সংযুক্ত রয়েছে।
প্রারম্ভিক ইতিহাস
খ্রিস্টপূর্ব ৬ষ্ঠ শতাব্দীর মাঝামাঝি সময়ে ওডেসা একটি বৃহৎ গ্রিক বসতির স্থান ছিল (এই এলাকায় খ্রিস্টপূর্ব ৫-৩তম শতাব্দীর একটি নেক্রোপলিস দীর্ঘদিন ধরে পরিচিত ছিল)। কিছু পণ্ডিত বিশ্বাস করেন, যে এটি গ্রিক শহর হিস্ট্রিয়া দ্বারা প্রতিষ্ঠিত একটি বাণিজ্য বসতি ছিল। ওডেসার উপসাগর প্রাচীন "হিস্ট্রিয়ান্স বন্দর" কিনা, তা উপলব্ধ প্রমাণের ভিত্তিতে এখনও একটি নিষ্পত্তিমূলক প্রশ্ন হিসাবে বিবেচিত হতে পারে না। প্রত্নতাত্ত্বিক নিদর্শনগুলি ওডেসা এলাকা ও পূর্ব ভূমধ্যসাগরের মধ্যে বিস্তৃত সংযোগ নিশ্চিত করে।
মধ্যযুগে ওডেসা অঞ্চলের ধারাবাহিক শাসকদের মধ্যে বিভিন্ন যাযাবর উপজাতি (পেচেনেগস, কুমান), গোল্ডেন হোর্দ, ক্রিমিয়ান খানেট, লিথুয়ানিয়ার গ্র্যান্ড ডাচি ও অটোমান সাম্রাজ্যের মধ্যে অন্তর্ভুক্ত ছিল। সেখানে ১৪তম শতকে ইয়েদিসান ক্রিমীয় তাতাররা ব্যবসা করত।
শহরের অঞ্চলটি ১৩তম শতকের মাঝামাঝি থেকে গোল্ডেন হোর্দ ডোমেনের অন্তর্গত ছিল। ১৪তম শতকের ইতালীয় ন্যাভিগেশন ম্যাপে ওডেসার জায়গায় গিনেস্ট্রার দুর্গ নির্দেশ করা হয়েছে, যে সময়ে জেনোয়া প্রজাতন্ত্রের উপনিবেশের কেন্দ্র ছিল (আরো গাজারিয়া)। কখনও কখনও যখন উত্তর কৃষ্ণ সাগরের উপকূলটি লিথুয়ানিয়ার গ্র্যান্ড ডাচি দ্বারা নিয়ন্ত্রিত ছিল, সেখানে কাচিবেইয়ের একটি বসতি বিদ্যমান ছিল যা প্রথমে ১৪১৫ সালে উল্লেখ করা হয়েছিল। জনবসতিটি ১৫তম শতকের মাঝামাঝি নাগাদ জনবহুল হয়ে যায়।
ক্রিমিয়ার খান হাকি ১ গিরাই-এর শাসনামলে, খানাতে গোল্ডেন হোর্দ ও অটোমান তুর্কিদের দ্বারা বিপন্ন হয়ে পড়ে এবং খান মিত্রদের সন্ধানে লিথুয়ানিয়ার কাছে এলাকাটি ছেড়ে দিতে রাজি হন। বর্তমান ওডেসার স্থানটি তখন খাদজিবে নামে পরিচিত একটি দুর্গ ছিল (হাজী ১ গিরায় নামে পরিচিত, এবং ইংরেজিতে কোসিবে, তুর্কিতে হ্যাকিবে বা হোকাবে এবং ক্রিমীয় তাতারে হ্যাকিবে)।
অবস্থান
ওডেসা কৃষ্ণ সাগরের একটি ছোট বন্দরের পাশে অবস্থিত টেরেসড পাহাড়ের উপরে, ডেনিস্টার নদীর মোহনা থেকে প্রায় ৩১ কিলোমিটার (১৯ মাইল) উত্তরে এবং ইউক্রেনীয় রাজধানী কিয়েভের প্রায় ৪৪৩ কিমি (২৭৫ মাইল) দক্ষিণে অবস্থিত। শহরের গড় উচ্চতা হ'ল প্রায় ৫০ মিটার (১৬০ ফুট) এবং সমুদ্রতল থেকে সর্বাধিক ৬৫ মিটার (২১৩ ফুট) ও সর্বনিম্ন (উপকূলে) ৪.২ মিটার (১৩.৮ ফুট) উচু। শহরটি বর্তমানে ১৬২.৪২ কিমি২ (৬৩ বর্গ মাইল) অঞ্চল জুড়ে অবস্থিত, এবং এর জনসংখ্যার ঘনত্ব প্রায় ৬,১৩৯ জন ব্যক্তি/কিমি২।
শহরের চলমান জলের উৎসগুলির মধ্যে ডিনেস্টার নদী রয়েছে, যেখান থেকে জল উত্তোলন করা হয় এবং তার পরে শহরের বাইরে একটি জল পরিশোধন কেন্দ্রে জল বিশুদ্ধ করা হয়। ইউক্রেনের দক্ষিণে অবস্থিত হওয়ায় শহরটির চারপাশের অঞ্চলের ভূসংস্থানটি সাধারণত সমতল এবং চারপাশে বহু কিলোমিটারের জন্য কোনও বড় পর্বত বা পাহাড় নেই। ফ্লোরা পর্ণমোচী জাতের এবং ওডেসা তার সারিবদ্ধ-গাছের পন্থায় জন্য পরিচিত, ১৯ শতকের শেষের দিকে এবং ২০ শতকের গোড়ার দিকে, শহরটি রাশিয়ান অভিজাতদের কাছে বছরব্যাপী পশ্চাদপসরণের কেন্দ্রে পরিণত হয়।
কৃষ্ণ সাগরের উপকূলে শহরটির অবস্থান একটি ক্রমবর্ধমান পর্যটন শিল্প তৈরি করতে সহায়তা করেছে। শহরের আরকাদিয়া সমুদ্র সৈকত দীর্ঘকাল ধরে শহরের বাসিন্দা এবং এর দর্শনার্থীদের জন্য স্বাচ্ছন্দ্যের প্রিয় স্থান। এটি একটি বিশাল বালুকাময় সৈকত, যা শহরের কেন্দ্রের দক্ষিণে অবস্থিত। ওডেসার অনেক বালুকাময় সৈকত ইউক্রেনে বেশ অনন্য বলে বিবেচিত হয়, কারণ দেশের দক্ষিণ উপকূল (বিশেষ করে ক্রিমিয়াতে) এমন একটি অবস্থান, যেখানে পাথর ও নুড়ি দ্বারা সৈকত গঠনের প্রসার ঘটেছে।
শহর সংলগ্ন উপকূলীয় উঁচু খাড়া পাহাড় ঘন ঘন ভূমিধসের স্থান, যার ফলস্বরূপ কৃষ্ণ সাগরের পার্শ্ববর্তী অঞ্চলে ভূদৃশ্যের একটি সাধারণ পরিবর্তন ঘটে। ভূমির ওঠানামাকারী ঢালের কারণে, নগর পরিকল্পনাবিদরা এই ধরনের এলাকার স্থিতিশীলতা নিরীক্ষণের জন্য ও জলের কাছে সমুদ্রপৃষ্ঠের উপরে শহরের সম্ভাব্য বিপন্ন ভবন এবং অন্যান্য কাঠামো সংরক্ষণের জন্য দায়বদ্ধ। এছাড়াও শহরের অবকাঠামো ও স্থাপত্যের জন্য একটি সম্ভাব্য বিপদ হল একাধিক ভূগর্ভস্থ খোলামুখের উপস্থিতি। এই গহ্বরগুলির কারণে ভবনগুলি ধসে পড়তে পারে, যার ফলে অর্থ ও ব্যবসার ক্ষতি হতে পারে। শহরের নিচে পাললিক শিলায় জলবায়ু ও আবহাওয়ার প্রভাবের কারণে, কিছু ভবনের ভিত্তির নিচে অস্থিরতা দেখা দেয়।
জলবায়ু
ওডেসার একটি গরম-গ্রীষ্মকালীন আর্দ্র মহাদেশীয় জলবায়ু রয়েছে (ডি এফএ, ০° সে [৩২° ফা] আইসোথার্ম ব্যবহার করে), যা আধা-শুষ্ক জলবায়ুর (বিএসকে) পাশাপাশি একটি আর্দ্র উপক্রান্তীয় জলবায়ুকে (সি এফএ ) সীমাবদ্ধ করে। এটি, গত কয়েক শতাব্দী ধরে, গ্রীষ্মকালীন পর্যটন বিকাশের জন্য প্রয়োজনীয় পরিস্থিতি তৈরিতে শহরটিকে ব্যাপকভাবে সহায়তা করেছে। জারবাদী যুগে, ওডেসার জলবায়ু মানব শরীরের জন্য উপকারী বলে মনে করা হত, এবং এইভাবে অনেক ধনী কিন্তু অসুস্থ ব্যক্তিকে শিথিল ও সুস্থ হওয়ার জন্য শহরে পাঠানো হয়েছিল। এর ফলে শহরে স্পা সংস্কৃতির বিকাশ ঘটে এবং বেশ কয়েকটি উচ্চমানের হোটেল প্রতিষ্ঠা হয়। সমুদ্রের গড় বার্ষিক তাপমাত্রা ১৩-১৪ °সে (৫৫-৫৭ °ফা), যেখানে ঋতুর তাপমাত্রা জানুয়ারি থেকে মার্চ মাস পর্যন্ত গড় ৬ °সে (৪৩ °ফা) থেকে আগস্ট মাসে ২৩ °সে (৭৩ °ফা) পর্যন্ত হয়ে থাকে। সাধারণত, মোট ৪ মাসের জন্য – জুন থেকে সেপ্টেম্বর পর্যন্ত – ওডেসা উপসাগর ও শহরের উপসাগরীয় অঞ্চলে গড় সমুদ্রের তাপমাত্রা ২০ °সে (৬৮ °ফা) ছাড়িয়ে যায়।[40]
জনপরিসংখ্যান
২০০১ সালের আদমশুমারি অনুসারে, ওডেসার বাসিন্দাদের মধ্যে ইউক্রেনীয়রা সংখ্যাগরিষ্ঠ (৬২ শতাংশ) এবং জাতিগত প্রধান সংখ্যালঘু হল রাশিয়ানরা (২৯ শতাংশ)।
ঐতিহাসিক জনসংখ্যা
আন্তর্জাতিক রিপাবলিকান ইনস্টিটিউট কর্তৃক ২০১৫ সালের সমীক্ষায় দেখা গেছে যে ওডেসার ৬৮% জনগণ জাতিগত ভাবে ইউক্রেনীয়, এবং ২৫% জনগণ জাতিগত ভাবে রাশিয়ান ছিলেন।
ওডেসায় ইউক্রেনীয়রা সংখ্যাগরিষ্ঠ সত্ত্বেও, রুশ হ'ল এই শহরের প্রভাবশালী ভাষা। ২০১৫ সালে, বাড়িতে মূল কথ্য ভাষা ছিল রুশ - যা মোট জনসংখ্যার প্রায় ৭৮% - এর পরে ইউক্রেনীয় ৬%, এবং ইউক্রেনীয় ও রুশ ভাষার সংমিশ্রণ ১৫%।
ওডেসা ওব্লাস্টে আলবেনীয়, আর্মেনীয়, আজারিস, ক্রিমিয়ান তাতার, বুলগেরিয়ান, জর্জিয়ান, গ্রীক, ইহুদী, মেরু, রোমানীয়, তুর্কিসহ আরও অনেক জাতীয়তা এবং সংখ্যালঘু জাতিগোষ্ঠীর আবাস রয়েছে। ১৯৪০-এর দশকের গোড়ার দিকে এই শহরে বিশাল সংখ্যক ইহুদিদের বসবাস ছিল। দ্বিতীয় বিশ্বযুদ্ধের সময় গণহত্যার শিবিরে ব্যাপক নির্বাসন দেওয়ার ফলে, শহরের ইহুদি জনসংখ্যা যথেষ্ট হ্রাস পায়। ১৯৭০-এর দশক থেকে, অবশিষ্ট অবশিষ্ট ইহুদি জনগণের বেশিরভাগ ইসরায়েল এবং অন্যান্য দেশে গমন করে।
উনিশ শতকের বেশিরভাগ সময়কালে এবং বিংশ শতাব্দীর মাঝামাঝি পর্যন্ত ওডেসার বৃহত্তম নৃতাত্ত্বিক গোষ্ঠী ছিল রাশিয়ানরা, দ্বিতীয় বৃহত্তম নৃতাত্ত্বিক গোষ্ঠীটি ছিল ইহুদিদের।
শিক্ষা
left|thumb|ওডেসা জাতীয় বৈজ্ঞানিক গ্রন্থাগার হল দক্ষিণ ইউক্রেনের একটি প্রধান গবেষণা গ্রন্থাগার ও অধ্যয়নের কেন্দ্র। ওডেসা বিভিন্ন বিশ্ববিদ্যালয় ও উচ্চ শিক্ষার অন্যান্য প্রতিষ্ঠানের বাড়ি। শহরের সবচেয়ে সুপরিচিত ও সবচেয়ে মর্যাদাপূর্ণ বিশ্ববিদ্যালয় হল ওডেসা আই.আই. মেকনিকভ জাতীয় বিশ্ববিদ্যালয়। এই বিশ্ববিদ্যালয়টি শহরের প্রাচীনতম এবং ইম্পেরিয়াল নভোরোশিয়ান বিশ্ববিদ্যালয় হিসাবে ১৮৬৫ সালে রাশিয়ার জার আলেকজান্ডার ২-এর একটি আদেশ দ্বারা প্রথম প্রতিষ্ঠিত হয়েছিল। তখন থেকে বিশ্ববিদ্যালয়টি প্রায় ১,৮০০ জন কর্মী ও মোট তেরোটি একাডেমিক অনুষদ সহ আধুনিক ইউক্রেনের শীর্ষস্থানীয় গবেষণা ও শিক্ষাদানকারী বিশ্ববিদ্যালয়সমূহের একটিতে পরিণত হয়েছে। জাতীয় বিশ্ববিদ্যালয়টি ব্যতীত, শহরটি ১৯২১ সালে উদ্বোধিত ওডেসা জাতীয় অর্থনৈতিক বিশ্ববিদ্যালয়, ওডেসা জাতীয় চিকিৎসা বিশ্ববিদ্যালয় (১৯০০ সালে প্রতিষ্ঠিত), ১৯১৮ সালে-প্রতিষ্ঠিত ওডেসা জাতীয় পলিটেকনিক বিশ্ববিদ্যালয় ও ওডেসা জাতীয় সামুদ্রিক বিশ্ববিদ্যালয়ের (১৯৩০ সালে প্রতিষ্ঠিত) আবাসস্থল। thumb|right|ওডেসা জাতীয় চিকিৎসা বিশ্ববিদ্যালয়ের মূল ভবন। এই বিশ্ববিদ্যালয়সমূহ ছাড়াও, শহরটিতে ওডেসা আইন একাডেমি, ন্যাশনাল একাডেমি অব টেলিকমিউনিকেশন, ওডেসা রাষ্ট্রীয় পরিবেশ বিশ্ববিদ্যালয় ও ওডেসা ন্যাশনাল মেরিটাইম একাডেমি রয়েছে। এই প্রতিষ্ঠানসমূহের মধ্যে শেষটি বাণিজ্যিক জাহাজের নাবিকদের প্রস্তুতি ও প্রশিক্ষণের জন্য একটি অত্যন্ত বিশেষায়িত ও মর্যাদাপূর্ণ প্রতিষ্ঠান, যা থেকে প্রতি বছর প্রায় ১,০০০ জন নতুন যোগ্য অফিসার ক্যাডেট স্নাতক হয় এবং বিশ্বের বিভিন্ন দেশের মার্চেন্ট মেরিনে চাকরি গ্রহণ করে। এই শহরে দক্ষিণ ইউক্রেনীয় জাতীয় শিক্ষামূলক বিশ্ববিদ্যালয়ও অবস্থিত, এটি ইউক্রেনের শিক্ষাগত বিশেষজ্ঞদের প্রস্তুতির জন্য বৃহত্তম প্রতিষ্ঠানগুলির মধ্যে একটি এবং দেশের সেরা বিশ্ববিদ্যালয়সমূহের মধ্যে একটি হিসাবে স্বীকৃত।
প্রাথমিক ও মাধ্যমিক শিক্ষার বিষয়ে, ওডেসায় কিন্ডারগার্টেন থেকে লাইসিয়াম (অন্তিম মাধ্যমিক বিদ্যালয় স্তর) বয়স পর্যন্ত সমস্ত বয়সের জন্য অনেক বিদ্যালয় রয়েছে। এই বিদ্যালয়সমূহের অধিকাংশই রাষ্ট্রীয় মালিকানাধীন ও পরিচালিত, এবং শিশুদের শেখানোর জন্য সমস্ত বিদ্যালয়কে রাষ্ট্র-স্বীকৃত হতে হয়।
অর্থনীতি
ওডেসার অর্থনীতির অনেকাংশে আসে বন্দর নগরী হিসেবে তার ঐতিহ্যগত ভূমিকা। প্রায় বরফ-মুক্ত বন্দরটি ড্যানিপার, দক্ষিণ বাগ, ডিনিস্টার এবং দানিউব নদীর মুখের কাছে অবস্থিত, যা পশ্চাদভূমির সাথে ভাল সংযোগ সরবরাহ করে। সোভিয়েত আমলে (১৯৯১ সাল পর্যন্ত) শহরটি ইউএসএসআর-এর বৃহত্তম বাণিজ্য বন্দরের হিসাবে কাজ করে; এটি স্বাধীন ইউক্রেনের ব্যস্ততম আন্তর্জাতিক বন্দর হিসাবে একই ভূমিকা পালন করে। বন্দর কমপ্লেক্সে একটি তেল ও গ্যাস স্থানান্তর এবং সঞ্চয় সুবিধা, একটি পণ্য-পরিচালনা ক্ষেত্র এবং একটি বৃহত যাত্রী বন্দর রয়েছে। ২০০৭ সালে ওডেসা বন্দরটি ৩,১৩,৬৮,০০০ টন মালামাল পরিচালনা করে। ওডেসা বন্দরটি কৃষ্ণ সাগরের ইউক্রেনীয় নৌবাহিনীর অন্যতম গুরুত্বপূর্ণ ঘাঁটি। ওডেসার অর্থনীতির আরেকটি গুরুত্বপূর্ণ ক্ষেত্র হ'ল রেল পরিবহন - মূলত শহরের বন্দরে পণ্য সরবরাহ ও আমদানিতে ভূমিকা রাখার কারণে। বন্দরের "কন্টেইনার টার্মিনাল ওডেসা" (সিটিও) হল ইউক্রেনের বৃহত্তম কন্টেইনার টার্মিনাল। এটি ২০০১ সাল থেকে হামবুর্গ-ভিত্তিক এইচএইচএলএ গোষ্ঠী দ্বারা পরিচালিত হচ্ছে এবং কন্টেইনার ছাড়াও, বাল্ক পণ্য, সাধারণ পণ্যসম্ভার ও প্রকল্পের কার্গো পরিচালনা করে। অর্থাৎ ওডেসা বন্দরটি লজিস্টিক গোষ্ঠী এইচএইচএলএ-এর মাধ্যমে হামবুর্গ, মুগা ও ত্রিয়েস্ত বন্দরের সঙ্গে নেটওয়ার্কযুক্ত রয়েছে।
শহর ও আশেপাশে অবস্থিত শিল্প উদ্যোগগুলি হল জ্বালানী পরিশোধন, যন্ত্র নির্মাণ, ধাতুবিদ্যা এবং অন্যান্য হালকা ধরনের শিল্পের মধ্যে খাদ্য প্রস্তুতি, কাষ্ঠ শিল্প এবং রাসায়নিক শিল্প অন্তর্ভুক্ত। শহরের আশেপাশের অঞ্চলগুলিতে কৃষি একটি অপেক্ষাকৃত গুরুত্বপূর্ণ খাত। সপ্তম-কিলোমিটার বাজার হল শহরের উপকণ্ঠে একটি বড় বাণিজ্যিক কমপ্লেক্স, যেখানে বেসরকারি ব্যবসায়ীরা পূর্ব ইউরোপের বৃহত্তম মার্কেট কমপ্লেক্সগুলির একটি পরিচালনা করে। বাজারে প্রতিদিন প্রায় ৬,০০০ ব্যবসায়ী ও আনুমানিক ১,৫০,০০০ গ্রাহক রয়েছে। ইউক্রেনীয় সাময়িকী জ্যারকালো তাইজনিয়া অনুযায়ী  ২০০৪ সালে দৈনিক ইউএস$২০ মিলিয়নের বেশি মূল্যের পণ্য বিক্রয় হয়েছিল। ১,২০০ জন কর্মী সহ (বেশিরভাগই রক্ষী ও দারোয়ান), বাজারটি এই অঞ্চলের বৃহত্তম নিয়োগকর্তা। এটি স্থানীয় জমি ও কৃষি ব্যবসায়ী ভিক্টর এ ডব্রিয়ানস্কি ও তার তিন অংশীদারের মালিকানাধীন। তাভরিয়া-ভি হল ওডেসার সবচেয়ে জনপ্রিয় খুচরা বিক্রয় সংস্থা। ব্যবসার মূল ক্ষেত্রগুলির মধ্যে রয়েছে: খুচরা, পাইকারি, ক্যাটারিং, উত্পাদন, নির্মাণ ও উন্নয়ন, ব্যক্তিগত লেবেল। তাভরিয়া-ভি হল সবচেয়ে বড় বেসরকারি কোম্পানি ও সবচেয়ে বড় করদাতা।
বনু গাতাফান
বনু গাতাফান (بنو غطفان) মদিনার উত্তরের একটি প্রাচীন গোত্র। বনু আবস, আশগা ও বনু সিবয়ান তাদের থেকে উদ্ভব হয়েছে। তারা মুহাম্মদ এর সাথে সম্পর্কযুক্ত অন্যতম গোত্র। খন্দকের যুদ্ধে তারা মক্কার কুরাইশদের পক্ষালম্বন করে।
মুসলমানদের সাথে সংঘর্ষ
প্রথম মুসলমানদের সাথে তাদের সংঘর্ষ হয় হিজরি তৃতীয় বছর, ৬২৪ সালে।
তথ্যসূত্র
<References/>
এস আলম গ্রুপ অব ইন্ডাস্ট্রিজ
এস আলম গ্রুপ একটি বাংলাদেশী শিল্প সংস্থা। এই গ্রুপের অধীনে শিল্পগুলির মধ্যে রয়েছে বাংলাদেশের একাধিক ব্যাংক, খাদ্য ও সম্পর্কিত পণ্য, ইস্পাত, ব্যাংকিং, ভোক্তা পণ্য, চিনি, সিমেন্ট, শক্তি, পরিবহন, শিপিং, উৎপাদন, আতিথেয়তা, আর্থিক প্রতিষ্ঠান, কৃষি, বাণিজ্য, তেল এবং গ্যাস অন্তর্ভুক্ত।
বিবরণ
এস আলম গ্রুপের বার্ষিক টার্নওভার ছাড়িয়ে গেছে প্রায় ২ হাজার ৮০ কোটি টাকা, যা মার্কিন ডলারে প্রায় ৪ বিলিয়ন। এই গ্রুপটিতে ১ লক্ষ ৮০ হাজারেরও বেশি লোক চাকরি করে।
মালিকানাধীন অন্যান্য প্রতিষ্ঠান
এস আলম গ্রুপে মালিকানাধীন অন্যান্য প্রতিষ্ঠানের মধ্যে রয়েছে:
গড়চিরোলী-চিমুর লোকসভা কেন্দ্র
গাদচিরোলি-চিমুর লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং এই কেন্দ্রেটি মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-